Fjalar Grönberg

**Fjalar Grönberg** (14. toukokuuta 1912 Turku – 17. maaliskuuta 1989 Maarianhamina) oli maarianhaminalainen kunnallis- ja maakuntapolitiikko, kunniakonsuli ja apteekkari. Hän kuului myös Viking Linen perustajiin. Kauppaneuvos Aline Grönbergin kuoleman jälkeen hän toimi Turun Vanun johtokunnassa.

## Elämänvaiheet
Grönberg asui alle kouluikäisenä isänsä apteekkari Emil Grönbergin luona Punkalaitumella ja aloitti siellä suomenkielisessä koulussa. Vuonna 1921 Grönberg muutti Turkuun äitinsä Aline Grönbergin luo ja jatkoi koulunkäyntiä ruotsalaisessa koulussa. Hän pääsi ylioppilaaksi vuonna 1931 Svenska lyceum i Åbosta.

Grönberg opiskeli saksaa vuosina 1929-1930 Wiesbadenissa.
Hän valmistui farmaseutiksi vuonna 1937 ja proviisoriksi 1946. Vuonna 1948 Grönberg suoritti filosofian maisterin tutkinnon. 

Fjalar Grönberg osti isältään 1949 Maarianhaminan kanta-apteekin, jonka apteekinhoitajana hän oli ollut vuodesta 1929 alkaen. Hän toimi Ab Apotekarsgårdenin (taloyhtiö) toimitusjohtajana sekä perusti äitinsä Aline Grönbergin avustuksella toiminimen Ålands Vadd. Ålands Vaddissa oli myymälä alakerrassa ja kahvila yläkerrassa kuten Turussa Turun Vanussa. Grönberg perusti myös kemikaaliokaupan, Kemikalie F. Grönberg & Co.

## Kunniamerkkejä
* Suomen Leijonan 1. luokan ritarimerkki.
* 1961 Maarianhaminan kaupungin pronssinen mitali.
* 1963 SPR:n pronssinen ansiomitali.

## Maakuntapolitiikko ja konsuli

* 1970-1973 Ahvenanmaan varamaaneuvos. 
* 1975-1983 kunniakonsuli, Saksan liittotasavalta, Maarianhamina.
Maakuntapoliitikkona hän vaikutti Långnäsin sataman perustamiseen, purjehtijana hän tunsi lähivedet hyvin ja ideoi Suomi-Ruotsi-laivaliikenteelle väylän, jota kutsutaan hänen mukaansa  Apteekkarin väyläksi. Hän jaksoi myös taistella Ahvenanmaalle omat postimerkit. Hän oli aktiivisesti mukana Maarianhaminan ja Ahvenanmaan maakunnan vastuunalaisissa tehtävissä useana vuonna mm. kaupunginhallituksessa, terveydenhuoltolautakunnassa, matkailuneuvostossa, kaupunkisuunnittelulautakunnassa ja kunnansuunnittelautakunnassa.

## Johtokunnan jäsenenä
* 1947 Maarianhaminan Rotaryklubi (Mariehamns Rotaryklubb) perustettiin Fjalar Grönbergin aloitteesta, ja hän toimi puheenjohtajana 1955-1956.
* 1951-1961 Ålands Turistförening, varapuheenjohtaja 
* Yksi aloitteentekijöistä SPR:n saamiseksi Ahvenanmaalle, johtokunnassa 1949- ja SPR:n Maarianhaminan osaston varapuheenjohtaja 1962 ja puheenjohtaja 1963.
* 1950 alkaen hän toimi johtokunnan jäsenenä Turun Vanussa,  Mustakankaassa, Turun Peiteteollisuudessa, Turun Höyhenessä ja omisti Turun Vanun ja Mustakankaan osakkeita.

* 1963 alkaen Ålandsfärjan Ab:n hallituksen jäsen. Ålandsfärjanista tuli 1970 SF Line Ab ja Fjalar Grönberg jatkoi hallituksessa. Saga Grönberg, Grönbergin vaimo, kastoi 1973 M/S ''Aurellan'' ja oli laivan kummi.

* Muita johtokunta- tai hallitusjäsenyyksiä: Rederi Ab Nordfart, Oy Pharmakon Ab, Ab Järnkompaniet. Hän oli myös Oy Visko Ab:n tilintarkastaja. 
* 1960 toimi Saksan liittotasavallan kaupallisen edustuston kunniakonsulina Ahvenanmaalla.

## Yhdistystoimintaa
* 1975 Brödarföreningen Morgonstjärnanin puheenjohtaja.
 
## Lahjoitus

* Maarianhaminan kanta-apteekki muutti Rantakadulta Torikadulle 1952. Fjalar Grönberg säilytti koko kanta-apteekin kalustuksen ja lahjoitti sen Ahvenanmaan maakuntahallitukselle 1980. Kanta-apteekin kalustus ja sisus siirrettiin Ahvenanmaan museoon.. 

## Aiheesta muualla
* Liukkonen, Voitto (toim.): *Suuri kansalaishakemisto I*. Puntari, 1966.
* Youtube: Apoteket vid torget. Ålands kulturhistoriska museum, 2020.
* 

## Lähteet